Συντεταγμένες: 20°16′S 30°56′E﻿ / ﻿20.267°S 30.933°E﻿ / -20.267; 30.933


Η **Μεγάλη Ζιμπάμπουε** είναι ερειπωμένη πόλη στη νοτιοανατολική Ζιμπάμπουε, κοντά στη πόλη Μασβίγκο. 

Ήταν πρωτεύουσα του βασιλείου της Ζιμπάμπουε κατά τη διάρκεια της εποχής του σιδήρου της χώρας. Η κατασκευή της άρχισε τον 11ο αιώνα και συνέχισε μέχρι τον 15ο. Η ακριβής ταυτότητα των κατασκευαστών της Μεγάλης Ζιμπάμπουε είναι προς το παρόν άγνωστη, αν και υπάρχουν διάφορες υποθέσεις. Οι τοπικές παραδόσεις αναφέρουν ότι κατασκευάστηκε από τους Λέμπα, όμως, οι σύγχρονοι αρχαιολόγοι θεωρούν ότι ανεγέρθηκαν από τους Σόνα. Η πετρόχτιστη πόλη έχει έκταση 722 εκταρίων και στέγαζε μέχρι 18.000 ανθρώπους. Η Μεγάλη Ζιμπάμπουε θεωρείται ότι ήταν το βασιλικό ανάκτορο του τοπικού μονάρχη. Ως τέτοιο, ήταν το κέντρο πολιτικής εξουσίας. Ένα από τα εξέχοντα χαρακτηριστικά της Μεγάλης Ζιμπάμπουε είναι τα τείχη της, όπου το ύψος ήταν πάνω από πέντε μέτρα. Κατασκευάστηκαν χωρίς κονίαμα. Από το 1986 έχει αναγνωριστεί ως μνημείο παγκόσμιας κληρονομιάς της UNESCO.

Η παλαιότερη γνωστή γραπτή μνεία στη Μεγάλη Ζιμπάμπουε γίνεται το 1531 από τον Βισέντε Πεγάδου, λοχαγό της Πορτογαλικής φρουράς της Σοφάλα, ο οποίος την κατέγραψε ως Σιμπάοε (*Symbaoe*). Ο πρώτος Ευρωπαίος που επισκέφτηκε πιθανώς ήταν ο Πορτογάλος περιηγητής Αντόνιο Φερνάντες το 1513-1515, ο οποίος διέσχισε δύο φορές και κατέγραψε λεπτομερώς την περιοχή της σημερινής Ζιμπάμπουε (συμπεριλαμβανομένων των βασιλείων των Σόμα) και οχυρωμένα πέτρινα κέντρα. Όμως, περνώντας λίγα χιλιόμετρα βόρεια και περίπου 55 χιλιόμετρα νότια του χώρου, δεν αναφέρει τη Μεγάλη Ζιμπάμπουε.

Οι πρώτες επιβεβαιωμένες επισκέψεις από Ευρωπαίους ήταν στο τέλος του 19ου αιώνα, και η έρευνα του χώρου άρχισε το 1871. Μετέπειτα έρευνες στο χώρο ήταν αμφιλεγόμενες, λόγω της πολιτικής πίεσης στους αρχαιολόγους από την κυβέρνηση της Ροδεσίας να αρνηθούν την κατασκευή της από ιθαγενείς Αφρικανούς. Η Μεγάλη Ζιμπάμπουε έχει υιοθετηθεί ως εθνικό μνημείο από την κυβέρνηση της Ζιμπάμπουε και το σύγχρονο ανεξάρτητο κράτος πήρε το όνομά του από τη Μεγάλη Ζιμπάμπουε.Ο χαρακτηρισμός «Μεγάλη» ξεχωρίζει το χώρο από τα χιλιάδες άλλα ερείπια τα οποία είναι γνωστά ως Ζιμπάμπουε και βρίσκονται διάσπαρτα στη χώρα.. Συνολικά σε όλη τη νότια Αφρική υπάρχουν 200 τέτοια ερείπια, αλλά η Μεγάλη Ζιμπάμπουε είναι το μεγαλύτερο όλων.

Παραπομπές
----------

1. ↑  Beach, David (1998). «Cognitive Archaeology and Imaginary History at Great Zimbabwe». *Current Anthropology* **39**: 47. doi:10.1086/204698. .
2. 1 2  «Great Zimbabwe (11th–15th century) – Thematic Essay». The Metropolitan Museum of Art. Ανακτήθηκε στις 12 Ιανουαρίου 2009.
3. ↑  le Roux, Magdel (2003). *The Lemba – A Lost Tribe of Israel in Southern Africa?*. Pretoria: University of South Africa. σελίδες 46–47.
4. ↑  Rhodesiana: *The Pionneer Head*
5. ↑  Oliver, Roland & Anthony Atmore (1975). Medieval Africa 1250–1800. Cambridge: Cambridge University Press. p. 738
6. ↑  Fleminger, David (2008). *Mapungubwe Cultural Landscape*. 30 Degrees South. σελ. 57. ISBN 978-0-9584891-5-7.
7. ↑  Frederikse, Julie (1990) [1982]. «(1) Before the war». *None But Ourselves*. Biddy Partridge (photographer). Harare: Oral Traditions Association of Zimbabwe with Anvil Press. σελίδες 10–11. ISBN 0-7974-0961-0.
8. ↑  M. Sibanda, H. Moyana et al. 1992. *The African Heritage. History for Junior Secondary Schools. Book 1*. Zimbabwe Publishing House. ISBN 978-0-908300-00-6

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316429346
* LCCN: sh85057020
* BNE: XX451715

 |

 |